## El Consell autoritza el contracte per a l’adquisició i el subministrament de medicaments destinats als centres sanitaris del Sistema Valencià de Salut

*** Es tracta de la contractació de fàrmacs per a tractar malalties com la fibrosi quística, el melanoma i el càncer de pulmó o de mama, entre d’altres
* El valor estimat ascendix a 157,2 milions d’euros i el contracte té una duració d’un any amb possibilitat de pròrroga per 36 mesos més**

El Consell ha autoritzat l’expedient de contractació per a l’adquisició i el subministrament de medicaments que contenen els principis actius vemurafenib, dornasa alfa, vismodegib, cobimetinib, alectinib, emicizumab, polatuzumab, pertuzumab/trastuzumab, risdiplam, faricimab, entrectinib i satralizumab.

Es tracta de medicaments destinats als centres sanitaris del Sistema Valencià de Salut que contenen principis actius per a tractar malalties com la fibrosi quística, el melanoma, el carcinoma de cèl·lules basals, el càncer de pulmó, el càncer de mama o l’atròfia muscular espinal, entre altres patologies.

Amb este contracte, que es dividix en 18 lots, s’establix el marc jurídic per al subministrament dels productes. A més, la contractació permet fixar els preus i les condicions generals d’este subministrament.

La duració d’este contracte és d’un any, amb possibilitat de pròrroga fins a 36 mesos més. Així mateix, el valor estimat total, en cas de pròrroga, ascendix a 157,2 milions d’euros.

Fecha: 18/02/2025